మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
తమన్ డైరెక్షన్ లో బాలయ్య ?
తమన్ డైరెక్షన్ లో బాలయ్య వార్త నిజమే కాని  ఆయన చేసే డైరెక్షన్ మాత్రం సినిమా డైరెక్షన్ కాదండోయ్! ఎందుకంటే ...
Rajesh Kalra , TNN | Updated:
Jul 8, 2015, 12:11PM IST
తమన్ డైరెక్షన్ లో బాలయ్య. అవును మీరు చదివిన టైటిల్ నిజమే. అయితే, ఆయన చేసే డైరెక్షన్ మాత్రం సినిమా డైరెక్షన్ కాదండోయ్! ఎందుకంటే తమన్ మ్యూజిక్ డైరెక్టరే కానీ మూవీ డైరెక్టర్ కాదు కదా. లేటెస్ట్ ఫిలింనగర్ టాక్ ప్రకారం.. బాలయ్య కొత్త సినిమా డిక్టేటర్ కి మ్యూజిక్ అందిస్తున్న తమన్.. ఆ సినిమాలో ఆయన చేత ఓ పాట పాడించేందుకు ప్రయత్నిస్తున్నాడట. 'డిక్టేటర్'లో ఇప్పటికే కొన్ని పాటలకు కంపోజింగ్ వర్క్ పూర్తయ్యింది. ఇంకా మిగిలివున్న ట్రాక్స్ లో ఓ పాటని బాలయ్య పాడబోతున్నారనే టాక్ వినిపిస్తోంది. అదే కానీ నిజమైతే, బాలయ్య పాడిన పాటకు మ్యూజిక్ డైరెక్ట్ చేసే ఛాన్స్ దక్కించుకున్న కంపోజర్లలో తమన్ ముందుంటాడు.
నెల రోజుల క్రితమే లాంచ్ అయిన డిక్టేటర్ సినిమా ఈ నెల 20వ తేదీ నుంచి రెగ్యులర్ షూటింగ్ జరుపుకోనుంది. బాలకృష్ణ సినిమా కోసం ఆత్రుతగా ఎదురు చూసే ఫ్యాన్స్ కి ఇప్పుడాయన ఓ పాట కూడా పాడబోతున్నాడనే వార్త మరింత ఆసక్తిని రేకెత్తిస్తోంది.